Անդրեյ Իլյենկո

**Անդրեյ Յուրիևիչ Իլյենկո** (, ), ուկրաինացի քաղաքական գործիչ, քաղաքական խորհրդի անդամ և «Սվոբոդա» համուկրաինական միության Կիևի քաղաքային կազմակերպության նախագահ։ Ուկրաինայի VII և VIII գումարումների Գերագույն Ռադայի պատգամավոր։ 2022 թվականից՝ 4-րդ օպերատիվ բրիգադի զինծառայող։

## Կենսագրություն
Անդրեյ Իլյենկոն ծնվել է 1987 թվականի հունիսի 24-ին Կիևում՝ կինոռեժիսոր Յուրի Իլյենկոյի և դերասանուհի Լյուդմիլա Եֆիմենկոյի ընտանիքում։ Ունի ավագ եղբայր՝ Ֆիլիպը։ 1994-ից 2004 թվականներին սովորել է Կիևի թիվ 48 դպրոցում։ 2004 թվականին ընդունվել է Կիևի Տարաս Շևչենկոյի անվան ազգային համալսարանի փիլիսոփայության ֆակուլտետ (քաղաքագիտություն մասնագիտությամբ), որն ավարտել է 2009 թվականին։ 2009 թվականի հոկտեմբերից սովորում է Կիևի Տարաս Շևչենկոյի անվան ազգային համալսարանի քաղաքագիտության ամբիոնի ասպիրանտ։

## Քաղաքական գործունեություն
2004 թվականի գարնանը միացել է «Սվոբոդա» համաուկրաինական միությանը (պաշտոնապես դարձավ կուսակցության անդամ 2005 թվականին՝ չափահաս դառնալուց հետո):

2006-ից 2010 թվականներին զբաղեցրել է «Սվոբոդա» համուկրաինական միության Կիևի քաղաքային կազմակերպության փոխնախագահի պաշտոնը։

2008 թվականի Կիևի քաղաքային խորհրդի ընտրություններում «Սվոբոդա» համաուկրաինական միության ընտրական ցուցակում զբաղեցրել է 5-րդ հորիզոնականը (կուսակցությունը ստացել է 2.08%)։

2010 թվականի Ուկրաինայի նախագահական ընտրությունների ժամանակ եղլե է Ուկրաինայի նախագահի թեկնածու Օլեգ Տյագնիբոկի վստահելի անձը Կիև քաղաքի ընտրատարածքներից մեկում։ 2010 թվականի նախագահական ընտրությունների ժամանակ, որպես անօրինական միգրացիայի դեմ համազգային արշավի համակարգող, ամբողջ Ուկրաինայում անցկացրել է անօրինական միգրացիայի դեմ ուղղված ավելի քան 20 զանգվածային փողոցային ակցիաներ: Հարավային և արևելյան Ուկրաինայի որոշ քաղաքներում այս գործողությունները ուկրաինացի ազգայնականների ամենամեծ գործողություններն էին անկախության տարիներին։

2010 թվականի տեղական ինքնակառավարման մարմինների ընտրություններում ընտրվել է Կիևի մարզային խորհրդի պատգամավոր։

2010 թվականի սեպտեմբերի 2-ից ղեկավարում է «Սվոբոդա» համուկրաինական միության Կիևի քաղաքային կազմակերպությունը։

2012 թվականի խորհրդարանական ընտրություններում ընտրվել է Ուկրաինայի 7-րդ գումարման Գերագույն Ռադայի պատգամավոր Կիև քաղաքից։

2014 թվականին մասնակցել է Կիևի քաղաքապետի ընտրություններին «Սվոբոդա» կուսակցությունից, որտեղ ստացել է 3.1% և զբաղեցրել 6-րդ  հորիզոնականը: Գերագույն Ռադայի խորհրդարանական ընտրությունների շրջանակներում ընտրվել է 8-րդ գումարման ժողովրդական պատգամավոր Կիև քաղաքի թիվ 215 մեծամասնական ընտրատարածքից՝ ստանալով 39.55%։

2018 թվականի նոյեմբերի 1-ին Ռուսաստանի կողմից պատժամիջոցներ կիրառվեցին Ուկրաինայի 322 քաղաքացիների, այդ թվում՝ Անդրեյ Իլիենկոյի նկատմամբ:

2022 թվականի հուլիսի 5-ից Անդրեյ Իլիենկոն ծառայում է Ուկրաինայի Ազգային գվարդիայի 4-րդ օպերատիվ նշանակության բրիգադում։ 2022 թվականի հոկտեմբերի 7-ին ԿՆԳՈՒ-ի թիվ 161 հրամանով նրան շնորհվել է լեյտենանտի կոչում:

## Գաղափարական դիրքորոշում
Նա խոսում է սոցիալական ազգայնականության դիրքերից, առաջ է քաշում ուկրաինական ազգայնականության մեկնաբանությունները որպես հեղափոխական գաղափարախոսություն, որը պետք է հաստատի սոցիալական և ազգային արդարությունը ուկրաինական պետության կառուցման գործում՝ որպես Ուկրաինայի յուրաքանչյուր քաղաքացու հոգևոր և նյութական բարեկեցության և համապարփակ զարգացման երաշխավոր։ Նա կարծում է և համոզիչ կերպով ապացուցել է, որ ուկրաինական սոցիալական ազգայնականության գաղափարախոսության կենտրոնում ոչ թե անհատն է, ոչ թե «պրոլետարիատը» և ոչ թե վերացական «համընդհանուր մարդկային արժեքները», այլ ուկրաինական ազգը՝ որպես հավերժական արյուն-հոգևոր համայնք:

## Պատկերասրահ

Պատկեր:Іллєнко_Андрій_Юрійович_Вадим_Чуприна_©.JPG|link=Файл:Іллєнко_Андрій_Юрійович_Вадим_Чуприна_©.JPG|alt=Ильенко во время пресс-конференции в 2015 году|Իլյենկոն մամուլի ասուլիսի ժամանակ։
Պատկեր:А._Іллєнко_і_А._Парубій.jpg|link=Файл:А._Іллєнко_і_А._Парубій.jpg|alt=Ильенко и Андрей Парубий в Верховной Раде 15 марта 2015 года|Իլյենկոն և Անդրեյ Պարուբին Գերագույն Ռադայում 2015 թվականի մարտի 15-ին.
Պատկեր:2012_UPA_March_in_Kiev_(6).jpg|link=Файл:2012_UPA_March_in_Kiev_(6).jpg|alt=Ильенко, Олег Тягнибок и ветераны УПА. (Киев, 14 октября 2012 года)|Իլյենկոն, Օլեգ Տյագնիբոկը և ՈՒԱԲ-ի վետերանները. (Կիև, հոկտեմբերի 14, 2012 թվական)


## Ծանոթագրություններ

 
Կատեգորիա:21-րդ դարի ուկրաինացի քաղաքական գործիչներ
Կատեգորիա:Եվրամայդանի մասնակիցներ
Կատեգորիա:Ուկրաինայի քաղաքական գործիչներ